Un avion cu indicativ necunoscut patrulează deasupra României. Se cunoaște doar tipul aeronavei
Un avion cu indicativ necunoscut patrulează, marți, deasupra României. Este vorba despe o aeronavă Boeing P-8APoseidon, potrivit aplicației Flightradar24.com.
Boeing P-8 Poseidon este o aeronavă americană de patrulare și recunoaștere maritimă dezvoltată și produsă de Boeing Defence, Space & Security.
Acest avion operează în zone de război. Boeing P-8 Poseidon este operat de Marina Statelor Unite, Marina Indiei, Royal Australian Air Force, Royal Air Force a Regatului Unit, Royal Norwegian Air Force și Royal New Zealand Air Force. De asemenea, acest model a fost comandat de Marina Republicii Coreea, Marina Germană și de Royal Canadian Air Force.
Cel mai urmărit avion din lume, deasupra României
În luna februarie a anului trecut, cel mai urmărit avion pe aplicația Flightradar24.com a patrulat deasupra României.
Aeronava de spionaj Boeing RC-135W a forțelor aeriene britanice a survolat zona Dobrogei, escortată de două avioane de luptă Eurofighter Typhoon.
Peste 6.000 de oameni au urmărit în timp real avionul ce aparține Royal Air Force.